ईस्टर्न जोन का पहला पोर्टेबल मोबाइल सीटी स्कैनर रिम्स में
रिम्स में मरीजों की पर्ची छीन बाहर जांच कराने भेज रहे दलाल
रिम्सके ओपीडी के बाहर निजी जांच सेंटरों के दलाल सक्रिय हैं। वे मरीजों से जांच के नाम पर अधिक पैसे वसूल रहे हैं। मरीज जैसे ही डॉक्टर से दिखा कर बाहर निकलते हैं, दलाल उनकी पर्चियां छीनकर जांच कराने के लिए निजी केंद्रों में भेज देते हैं। यह सब हो रहा है सिक्यूरिटी गार्डों के सामने। गढ़वा के पंचम सिंह, हजारीबाग के रोशन ठाकुर और डोरंडा की वीणा देवी की पर्ची भी दलालों ने ले ली और अधिक पैसे वसूले। जब इसकी सूचना मरीजों ने ओपीडी के बाहर तैनात गार्डों को दी, तो दोनों दलाल बाहर निकल गए।
मामले की जानकारी होने पर एचओडी डॉ. अनिल कुमार ने अस्पताल के सुरक्षा गार्डों और कर्मचारियों को बुलाकर जमकर फटकारा। कहा- यहां दलाल दिखे, तो तुम सबके खिलाफ कार्रवाई करेंगे। मरीजों ने भी उन्हें दलालों द्वारा ठगी किए जाने की जानकारी दी। बताया जा रहा है कि कई निजी सेंटर एमआरआई जांच के लिए दलालों को 500 से 1000 रुपए कमीशन के रूप में देते हैं।
दलाली के चंगुल में फंसे मरीज रूपालाल के परिजन ने डॉ. कुमार से कहा कि जिस दलाल की तस्वीर ली गई है, उसने मुझे प्राइवेट सेंटर में एमआरआई कराने को कहा। प्राइवेट में 6800 रुपए लगे, बाद में पता चला कि रिम्स में 3500 रुपए में ही एमआरआई जांच होती है। उसने बताया कि मेडिसिन के जूनियर डॉक्टर भी दलाली में साथ दे रहे हैं। वे कहते हैं यहां देर होगी, बाहर से कराकर जल्दी लाओ। लेकिन इसमें दोगुना खर्च हो रहा है।
मरीज को धकेल रहा दलाल, बाहर जांच कराने के िलए दे रहा दबाव।
डॉ. अनिल कुमार से शिकायत करता मरीज का परिजन रूपालाल, बताया दलाल सभी को भेज रहे बाहर जांच कराने।
hne_Deva hin_Deva hin_Deva hin_Deva hin_Deva hin_Deva hin_Deva